Germaniyada dunyodagi ilk quyosh batareyali avtomobil sotuvga chiqarilmoqda (video)

Germaniyaning Sono Motors startapi dunyodagi ilk quyosh panelli oilaviy avtomobilni ommaviy ishlab chiqarishni boshladi. Bu haqda “Korrespondent.net” xabar bermoqda.

Sion elektromobilini tayyorlash Myunxenda 2016-yilda boshlangandi. Hozirda kompaniya quyosh batareyali gibridni seriyali ishlab chiqarishga hozirlik ko‘rmoqda.
Avtomobilning yuzasida 330 ta fotoelement joylashtirilgan. Elektrpanel quvvatlanishsiz 30 kilometr yo‘l bosishni ta’minlashga qodir. Uni quvvvatlantirish uchun 8 soat talab etiladi, ammo haydovchi rozetkaga bog‘lanib qolmagan.
Shuningdek, avto 250 kilometr zaxiraga ega akkumulyator bilan jihozlangan. U 40 daqiqada 80 foizgacha to‘yinadi.
Gibrid elektromobil shu yil bozorlarga chiqadi. Uning boshlang‘ich qiymati 16 ming yevroga teng.